Nr. ................./..........................2023

**REFERAT DE APROBARE**

a proiectului de ordin privind modificarea Ghidului specific

- Condiţii de accesare a fondurilor europene aferente Planului naţional de redresare şi rezilienţă, componenta C3 - Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară, aprobat prin Ordinul ministrului mediului, apelor și pădurilor nr. 2.606/2022

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a *proiectului de ordin pentru modificarea Ghidului specific - Condiţii de accesare a fondurilor europene aferente Planului naţional de redresare şi rezilienţă, componenta C3 - Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară, aprobat prin Ordinul ministrului mediului, apelor și pădurilor nr. 2.606/2022.*

Baza legală a proiectului de ordin supus aprobării o constituie prevederile art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare.

Ghidul specific este elaborat în baza Acordului de implementare nr. 50728/06.09.2022 încheiat între Ministerul Mediului, Apelor și Pădurilor, în calitate de coordonator de reforme și/sau investiții pentru Planul Național de Redresare și Reziliență și Administrația Fondului pentru Mediu, în calitate de agenție de implementare, pentru realizarea activităților aferente Subinvestiției 1.d Construirea de instalații de reciclare a deșeurilor în vederea atingerii țintelor de reciclare din pachetul economiei circulare.

Ghidul specific - Condiţii de accesare a fondurilor europene aferente Planului naţional de redresare şi rezilienţă, componenta C3-Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară este aprobat prin Ordinul ministrului mediului, apelor și pădurilor nr. 2.606/2022.

Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Ulterior, Administrația Fondului pentru Mediu a propus modificarea schemei de ajutor de stat regional pentru investiţii având ca scop reducerea efectelor negative ale deşeurilor asupra mediului şi reducerea consumului de resurse primare, aceasta fiind aprobată prin Ordinul ministrului mediului, apelor și pădurilor nr. 3.289 din 22 decembrie 2022.

În data de 24.03.2023, proiectul ghidului a fost publicat pentru consultare publică, pe pagina de internet a MMAP, la secțiunea Transparență, însă ulterior, Consiliul Concurenței a informat Administrația Fondului pentru Mediu cu privire la aprobarea de către forul european a unei noi Decizii privind intensitățile pentru Harta Regională a României.

În acest sens, intensitățile maxime ale ajutorului pentru întreprinderile mari aferente județelor Mureș, Galați, Prahova, Dolj, Gorj și Hunedoara au fost crescute cu 10 procente. Ordinul de aprobare a modificării schemei de ajutor de stat a fost publicat în Monitorul Oficial în 02.08.2023, fapt ce a condus la necesitatea modificării proiectului de ghid transmis MMAP în vederea consultării publice. În contextul expus, au fost operate modificări, pentru claritate, dintre care amintim:

* A fost introdusă sintagma „Nu sunt eligibile proiectele care includ doar activități de pregătire pentru reciclare și/sau activități realizate după reciclare în vederea obținerii de produse finite din materialele rezultate în procesul de reciclare.”
* A fost eliminată sintagma „AFM finanțează în cadrul unui proiect, cheltuieli de minimum 90% din valoarea rezultată după aplicarea procentului de intensitate maximă care poate fi acordată pentru investiţiile ce vizează activităţi de reciclare. Dacă proiectul presupune doar activități de reciclare, AFM finanțează 100% din valoarea rezultată după aplicarea procentului de intensitate maximă care poate fi acordată. În cazul în care un proiect include, pe lângă activități de reciclare, și investiţii în activități de pregătire pentru reciclare și/sau activități realizate după reciclare în vederea obținerii de produse finite din materialele rezultate în procesul de reciclare, cuantumul investițiilor respective nu poate depăși 10% din valoarea rezultată după aplicarea procentului de intensitate maximă care poate fi acordată. În acest caz, aceste investiții sunt eligibile doar dacă sunt legate de activitatea de reciclare propusă”
* A fost eliminată sintagma „Grila de verificare a criteriilor de selecţie va fi completată integral, inclusiv tabelul aferent cheltuielilor eligibile, suma propusă spre finanțare și procentul din valoarea totală eligibilă care va fi finanțat, indiferent dacă proiectul este propus spre respingere”
* A fost clarificată eligibilitatea TVA;
* A fost introdusă sintagma „Cheltuielile pentru lucrările pregătitoare vor putea fi finanțate în cadrul schemei de ajutor de minimis „Sprijin în vederea implementării proiectelor privind construirea instalațiilor de reciclare a deșeurilor”. Prin lucrări pregătitoare se înțelege: plata arhitecților, inginerilor și consultanților, taxelor legale, a studiilor de fezabilitate/documentațiilor de avizare a lucrărilor de intervenții, a proiectului tehnic, pentru pregătirea și/sau implementarea proiectului.”
* A fost introdusă sintagma „În cazul existenței unei unități de producție, solicitanții vor declara pe propria răspundere că vor utiliza în respectiva unitate de producție minim 50% din materia primă secundară obținută în urma procesului de reciclare propus prin proiect.”
* Obligația ca anumite documente solicitate a fi depuse ori la cererea de finanțare, ori în termen de cel mult 6 luni de la semnarea contractului a fost modificată prin sintagma „la depunerea cererii de finanţare sau în maximum 6 luni calculate de la data recepționării notificării privind declararea proiectului ca fiind eligibil”
* A fost modificată grila de verificare a criteriilor de selecție.

Proiectul ghidului specific în forma prezentată a fost avizat în Comitetul Director al Administrației Fondului pentru Mediu din data de 08.08.2023.

 Menționăm că prezentul proiect de ordin este inclus în Planul Național de Redresare și Reziliență.

 Având în vedere importanța programului, vă înaintăm spre avizare și aprobare ***Ordinul pentru modificarea Ghidului specific - Condiţii de accesare a fondurilor europene aferente Planului naţional de redresare şi rezilienţă, componenta C3 - Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară, aprobat prin Ordinul ministrului mediului, apelor și pădurilor nr. 2.606/2022.***

**PREȘEDINTE,**

 **Laurențiu Adrian NECULAESCU**

Șef Serviciu Analiză și Avizare

Șef Serviciu,

Andreea COMAN

Întocmit,

Emilia Pavel